laion/Wikipedia-Exotic huggingface dataset:
עמק המוות (פירושונים)

האם התכוונתם ל... עמק המוות – עמק מדברי במדינת קליפורניה בארצות הברית הפארק הלאומי עמק המוות – פארק לאומי אמריקאי הכולל את עמק המוות ואזורים נוספים עמק יה דראנג – עמק בדרום וייטנאם המכונה גם "עמק המוות"
אגוסטיניה

אגוסטיניה (שם מדעי: Agustinia ligabuei) הוא סוג של דינוזאור בן לקבוצת הטיטאנוזאורים אשר חי באמריקה הדרומית של הקרטיקון שלפני 116 עד 108 מיליון שנה מזמננו. טיטאנוזאור זה היה קדום ופרימיטיבי והשתייך לקבוצה סומפוספונדילי אף שמספר חוקרים רואים בו בן לליתוסטרוטיה. המאובנים של הדינוזאור התגלו בפרובינציית נאוקן שבארגנטינה בתצורות לוהאן קורה (Lohan Cura Formation). הוא תואר ב-1999 בידי החוקר הארגנטינאי חוסה בונפרטה (אנ'). שם הדינוזאור נקרא לכבוד המגלה שלו, אגוסטין מרטינלי ואף שהשם כבר ניתן לסוג חיפושית הוא הועבר בידי בונפרטה לסוג זה. הסוג הכיל מין בודד - Agustinia ligabuei. זאורופוד זה ידוע משרידים חלקיים של החוליות, עמוד השדרה וכמה מעצמות הרגליים. נמצאה גם עצם ירך חלקית אך הייתה שבורה וקטועה מכדי שיאספו אותה. מדידה של השוקית מובילה לאורך של 895 מ"מ, כך ששחזור הדינוזאור השלם מגיע לאורך 15 מטרים. הזאורופוד היה בעל לוחיות עם כיסוי אוסטאודרם לאורך הגב בדומה לכיסוי של הסטגוזאורוס, אם כי מספר חוקרים חולקים על מבנה לוחיות זה שידוע חלקית ממאובנים. מבנה זה כנראה עזר לדינוזאור להתגונן מטורפים. מדיה וקבצים בנושא אגוסטיניה בוויקישיתוף אגוסטיניה, באתר GBIF (באנגלית)
מרי אנתוני (רקדנית)

מרי אנתוני (11 בנובמבר 1916, ניופורט, קנטקי – 31 במאי 2014, מנהטן) הייתה כוריאוגרפית, רקדנית מודרנית ומורה למחול אמריקאית. הן בעבודתה כרקדנית והן ככוריאוגרפית, הושפעה אנתוני מאוד ממרתה גרהם ומהאניה הולם. אנתוני נולדה וגדלה בקנטקי. היא למדה תיאטרון במכללת גרינל באיווה, והמשיכה ללימודי מחול בבית הספר של האניה הולם בניו יורק. מאוחר יותר למדה מחול גם עם מרתה גרהם. כמו כן למדה משחק בסטודיו אייץ' בי בגריניץ' וילג'. בשנים 1943 עד 1949 רקדה בלהקת המחול של האניה הולם. בשנים 1949–1950 הייתה רקדנית ראשית במחזמר Touch and Go בברודוויי, לפי כוריאוגרפיה מאת הלן טמיריס. במהלך שנות ה-50 רקדה בכמה הפקות באופרה של ניו יורק, וגם חיברה כוריאוגרפיה לכמה מחזות זמר באיטליה. בשנת 1956 הקימה אנתוני להקה משלה – "להקת המחול של מרי אנתוני". הלהקה כללה שניים משותפיה הקודמים במחול, ג'וזף גיפורד וקמרון מֶקּוֹש. הלהקה הציגה כוריאוגרפיות של אנתוני עצמה, שנטלו לעיתים קרובות נושאים ממקורות ספרותיים. שתי היצירות הידועות ביותר שלה היו "ליידי מקבת", על פי המחזה של שייקספיר, ו־Threnody, על פי המחזה Riders to the Sea של ג'ון מילינגטון סינג. במהלך שנות ה-70 הגיעה להקתה לשיא ההצלחה עם קבוצת רקדנים דינאמיים במיוחד, כולל הרקדן והמורה הנודע רוס פארקס. בשנת 1946 החלה אנתוני ללמד במסגרת ה־New Dance Group, והוסיפה ללמד בה במשך שנים רבות. כמה מתלמידיה הפכו לכוריאוגרפים ורקדנים מצליחים, ביניהם רונלד ק' בראון, יוליסס דאב, יוריקו קימורה, ריצ'רד קאץ', דניאל מלוני, דונלד מקייל, ארתור מיטשל, אלייזה מונטה, אנאבלה לנזו, רוס פארקס, סטיב רוקס וריצ'רד סיגל. יוריקו קימורה גם רקדה לצד אנתוני עצמה, תקופה מסוימת. בשנת 1988, שימשה מורה אורחת למחול מודרני באוניברסיטת אילינוי באורבנה-שמפיין, במחלקה למחול. שם שחזרה את המופע "Fables for Our Times" של צ'ארלס ויידמן, שהתבסס על "Fables For Our Times and Famous Poems Illustrated" מאת ג'יימס ת'רבר. HB Studio Alumni Anna Kisselgoff (5 ביוני 2014). "Mary Anthony, Choreographer and Teacher of Modern Dance, Dies at 97". The New York Times. {{cite news}}: (עזרה) "[PDF] FEST/SPIEL/HAUS/ ST/POELTEN/ RICHARD SIEGAL/ BAYERISCHES STAATSBALLETT: MODEL 16 JAN - Free Download PDF". silo.tips (באנגלית). נבדק ב-2022-05-10. Barnes, C. (1973, Jun 24). Ballet: A haunting work: Anna sokolow's 'rooms' is danced by anthony troupe-miss kimura stars. New York Times (1923-) Retrieved from ProQuest Historical Newspapers. Retrieved on 2022-05-11. "Program Archive, 1988 Department of Dance choreography for February Concert, University of Illinois, Urbana-Chaplain, Krannert Center for the Performing Arts, Urbana, IL
שנת אור (פירושונים)

האם התכוונתם ל... שנת אור - יחידת מידה לאורך המשמשת באסטרונומיה לחישוב מרחקים בין גרמי שמים ברחבי היקום. באז שנות-אור – דמות בדיונית בזיכיון "צעצוע של סיפור", הוצגה לראשונה בשנת 1995. שנות אור – סרט קולנוע אמריקאי משנת 2022.
עידו פורת

האם התכוונתם ל... עידו פורת (משפטן) (יליד 1970) – משפטן ישראלי, פרופסור חבר במרכז האקדמי למשפט ולעסקים עידו פורת (שדרן רדיו) (יליד 1995) – עיתונאי, שדרן רדיו, עורך מוזיקה ומרצה ישראלי
סולטאן

סוּלְטַאן (או שׂוּלטַן, בערבית: سلطان, תעתיק מדויק: סֻלְטַאן) הוא תואר של שליט מוסלמי. המילה סולטאן נגזרת מהשורש הערבי ס-ל-ט (מקביל לשורש העברי שׁ-ל-ט כבמילים שׁליט, שׁלטון). בתקופת השפל של הח'ליפות העבאסית, בעיקר מימי הח'ליפה אל-מעתצם באללה (833–842) ואילך, החלו הטורקים להשתלב באימפריה המוסלמית, בתחילה כעבדים (ממלוכּים) ומאוחר יותר בחדירת שבטים שלמים (הסלג'וקים). הטורקים תפסו עמדות בכירות בצבא עד שהח'ליפה כבר היה תלוי בהם, וכך נעשו הח'ליפים למושלים נומינליים, כאשר למעשה שלטו ראשי הצבא הטורקיים. הח'ליפה אלקאים (1031–1075), נשלט בבגדאד על ידי הבויהים, וכאשר הגיעו הסלג'וקים בשנת 1055 לבגדאד, הם שחררו את הח'ליפה ובתמורה הוא העניק להם תוארי אצולה שונים. השליט הסלג'וקי טוגריל, שעמד בראש הצבא שכבש את בגדד, נטל לעצמו את התואר סולטאן, ובכך נעשה שליט חילוני בעל סמכויות צבאיות ומנהלתיות, לצד הח'ליפה שמעתה הפך לשליט בעל סמכויות דתיות בלבד. עומאן (סולטנות עומאן) - בראש המדינה עומד סולטאן. ברוניי (אומת ברוניי, משכן השלום) - בראש המדינה עומד סולטאן. אינדונזיה - בראש המחוז המיוחד יוגיאקרטה עומד סולטאן. מלזיה - בראש שבע מדינות המרכיבות את מזרח מלזיה (ג'והור, טרנגנו, סלנגור, פהנג, פרק, קדה וקלנטן) עומדים סולטאנים. ערב הסעודית - למרות שהוא ידוע בתור מלך, שליט ערב הסעודית הוא באופן רשמי סולטאן. שליטי האימפריה העות'מאנית נשאו תואר זה. מדיה וקבצים בנושא סולטאן בוויקישיתוף סולטאן, באתר אנציקלופדיה בריטניקה (באנגלית) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
סשה אליסון

סשה אליסון (באנגלית: Sasha Alyson;‏ נולד ב-22 במאי 1952) הוא איש עסקים וסופר אמריקאי שקיבל מספר פרסים בתחום הספרות ויזמות. סשה אליסון גדל בעיירה בראה באוהיו. הוא לא אהב ספרים עד שהגיע לספר "חתול תעלול". בגיל 16 הוא היה בין יוזמי עיתון מחתרתי בבית הספר בו תוארו נושאים כמו מלחמת וייטנאם, גזענות וזכויות סטודנטים. לאחר סיום בית הספר הוא לא המשיך ללימודי קולג' ועסק בעבודות מזדמנות. בשנת 1980 בהיותו להתגורר בבוסטון אליסון הקים הוצאה לאור Alyson Publications. תחילה הוא הוציא ספרים בנושאים שונים לרבות ספר "Young, Gay and Proud" וספר על וייטנאם Health Care for the People: Studies from Vietnam. עד מהרה הוא הבין שלהצלחת העסק צריך להתרכז בנושא ספציפי והחליט לרכז את פעילות הוצאה לאור סביב נושאים קשורים ללהט"ב. בשנת 1988 הוצאה לאור הוציאה ספר You Can Do Something About AIDS. מהדורה ראשונה של 100 אלף העתקים נמכרה תוך 10 ימים. בסך הכול ספר זה נמכר בכ-1.5 מיליון העתקים. על ספר זה סשה אליסון קיבל פרס למבדה עבור "שרות הוצאה לאור". בשנת 1990 אליסון הקים סדרה Alyson Wonderland המיועדת לילדים. הוא בעצמו כתב מספר ספרים לסדרה לרבות The Duke Who Outlawed Jelly Beans ‏ (1991). ספר זה זכה ב"פרס למבדה". לאור התוכן הוא נאסר להפצה במספר סיפריות. בשנת 1992 Alyson Publications הגיע לרמת מכירות של כמיליון דולר בשנה. בשנת 1994 אליסון קיבל פרס "עסק קטן של השנה" ממועצת העסקים של בוסטון. בשנת 1995 אליסון החליט למכור את העסק ולפנות לתחום אחר. בשנת 1995 אליסון הקים סוכנות נסיעות Alyson Adventures שהתמחה בארגון נסיעות לקהילת להט"ב. העסק פעל עד לשנת 2002 ונמכר. בעקבות עסקי התיירות אליסון הגיע לדרום מזרח אסיה. הוא החליט לעבור להתגורר ללאוס ולהקים פרויקט Big Brother Mouse שמטרתו ללמד לקרוא ולהפיץ ספרים לאזורים נידחים של המדינה. בהשראת יצירות של דוקטור סוס אליסון כתב מספר ספרים. ספרים אלו תורגמו לשפות מקומיות בקמפוצ'יאה ומזרח טימור. סשה אליסון, ברשת החברתית Goodreads ביוגרפיה https://www.ala.org/advocacy/bbooks/frequentlychallengedbooks/decade1999 https://www.nytimes.com/1992/07/06/business/the-media-business-big-publishers-profit-as-gay-literature-thrives.html
אלכסנדר ירמייף

אלכסנדר תומאס ירמייף (בשוודית: Alexander Thomas Jeremejeff; נולד ב -12 באוקטובר 1993) הוא כדורגלן שוודי, המשחק בקבוצת פנאתינאיקוס. ירמייף נולד בקונגסבקה, והחל לשחק בקבוצת טולו המקומית, לפני שהצטרף לאורגרייט ב-2005. לאחר שהתקדם באקדמיה וכבש חמישה שערים במשחק נוער נגד מאלמה, זומן ירמייף לקבוצה הבוגרת של המועדון למשחק ליגה נגד Kristianstads FF בספטמבר 2011. הוא ערך את הופעת הבכורה שלו באותו משחק. הוא נכנס בדקה ה-75 כשקבוצתו בפיגור 2–3, וסייע לה לבצע מהפך ולנצח 3–4. בינואר 2013 חתם ירמייף על חוזה ארוך טווח בקבוצת קווידינג. עונת 2013 הייתה העונה הראשונה שלו כשחקן הרכב קבוע. הוא כבש 14 שערים ב-21 משחקי ליגה - כמעט מחצית מכלל 33 השערים של הקבוצה, וסיים במקום השני בטבלת כובשי השערים בליגה. ב-26 באוקטובר 2013 חתם בהאקן. הוא ערך את הופעת הבכורה שלו בקבוצה בהפסד 1–3 לאלפסבורג ב-4 באפריל 2014. ב-13 ביולי כבש את שער הבכורה בקבוצה בניצחון 1–4 על אורברו. ביולי 2016 חתם במאלמה על חוזה לשנתיים וחצי. ב-1 במאי ערך את הופעת הבכורה בקבוצה בניצחון 0–3 על קבוצתו לשעבר האקן. ב-22 באוגוסט כבש שער בכורה בניצחון 1–4 על יונקופינגס. בקיץ 2018, חזר ירמייף להאקן. ב-13 באוגוסט 2019 עבר ירמייף לגרמניה כשחתם בדינמו דרזדן. ב-18 באוגוסט 2019 הוא כבש את הבכורה שלו בדרזדן, כשכבש בניצחון 2–1 על פ.צ היידנהיים. לאחר תקופה קצרה בליגה ההולנדית במדי טוונטה, חזר ירמייף בפעם השלישית להאקן. לירמייף הופעה אחת בנבחרת שוודיה, אותה ערך ב-8 בינואר 2019 במשחק ידידות מול פינלנד. מדיה וקבצים בנושא אלכסנדר ירמייף בוויקישיתוף אלכסנדר ירמייף, ברשת החברתית אינסטגרם אלכסנדר ירמייף, באתר Transfermarkt אלכסנדר ירמייף, באתר Soccerway אלכסנדר ירמייף, באתר WorldFootball.net אלכסנדר ירמייף, באתר National Football Teams אלכסנדר ירמייף, באתר FootballDatabase.eu KLART: Alexander Jeremejeff till Qviding, fotbolltransfers.com Skytteliga - Div 1 Södra, herrar — svenskfotboll.se, web.archive.org, ‏13 במרץ 2016 Välkommen till Malmö FF, Alexander Jeremejeff!, Malmö FF, ‏23 ביולי 2016 (ב־) Dynamo verstärkt sich mit Jeremejeff, kicker (ב־)
הצעירים (סרט)

הצעירים (באנגלית: The Young Ones, בארצות הברית: !Wonderful to Be Young) הוא סרט קומדיה מוזיקלית משנת 1961 בבימויו של סידני ג'. פיורי, עם קליף ריצ'רד, רוברט מורלי וקרול גריי בתפקידים הראשיים. זה סרטו המוזיקלי הגדול הראשון של של קליף ריצ'רד והוא הצליח מאוד בבריטניה אחריו היו הסרטים "חופשת קיץ" (1963), "חיים נפלאים" (1964) ו-"Finders Keepers"‏ (1966). בכולם הופיע עם חברי להקת הצלליות. קולה של קרול גריי מדובב על ידי הזמרת גרזינה פריים (Grazina Frame). בסרט יש שירים וקטעי ריקוד רבים. השיר "The Young Ones" הגיע מיד למקום הראשון במצעד הסינגלים הבריטי, שהה במקום הראשון במשך שישה שבועות והיה במצעד במשך עשרים שבועות. העלילה היא על קבוצת צעירים שמפעילים מועדון בו הם מבלים, שרים ורוקדים. טייקון נדל"ן רכש את המקום ורוצה להרסו כדי לבנות שם מגדל משרדים. ניקי (קליף ריצ'רד) וחבריו, מפעילים מועדון צעירים בוסט אנד בלונדון לשם מגיעים צעירים כדי לבלות, לשמוע מוזיקה, לשיר ולרקוד. המיליונר המילטון בלאק (רוברט מורלי), רכש את השטח מסביב למועדון ועומד להרוס את המועדון ולבנות שם מגדל משרדים. הצעירים מטכסים עצה איך להתנגד לכך. הם אינם יודעים שניקי הוא בנו של המילטון והמילטון אינו יודע שניקי פעיל במועדון הצעירים. ניקי מופיע במועדון בשירה בליווי מתופף ושלושה נגני גיטרות חשמליות (הצלליות). חברתו הצמודה היא טוני (קרול קרייג). למקום מגיעה זמרת מפורסמת יותר וחושנית בשם דורינה מורל (סוניה קורדו) והיא מחליפה את טוני בשיר "שעורים באהבה" למורת רוחה של טוני. הצעירים מחליטים להעלות מופע כדי לחדש את חוזה השכירות שלהם. הם שוכרים אולם ומתחילים בחזרות אך המילטון רוכש את האולם ומסלק אותם. הם מצליחים למצוא אולם נטוש נוסף ומתחילים שוב בחזרות אך גם אותו רוכש המילטון ועומד לסלק אותם. ברוב יאוש הם מצליחים להפעיל תחנת טלוויזיה פירטית ומשדרים שיר של ניקי עם פרסומת על המופע. ביום המופע האולם מלא בעיקר בצעירים וצעירות. המילטון מגיע כדי להפסיק את המופע אבל חבריו של ניקי עוצרים אותו עד שמגיע ניקי ומודיע להם שהוא בנו. ניקי מופיע במספר שירים במופע והקהל יוצא מגדרו. גם המילטון רואה שבנו כשרוני ומבטיח לצעירים לבנות להם מועדון חדש. "הצעירים", במסד הנתונים הקולנועיים IMDb (באנגלית) "הצעירים", באתר AllMovie (באנגלית) "הצעירים", באתר Rotten Tomatoes (באנגלית) "הצעירים", באתר אידיבי "הצעירים", במסד הנתונים הקולנועיים KinoPoisk (ברוסית) קדימון לצעירים 1961 באתר יוטיוב הצעירים, באתר TCM שיר הצעירים, באתר יוטיוב The Savage, אתר יוטיוב כשנערה בזרועותיך, באתר יוטיוב We Say Yeah באתר יוטיוב Nothing's Impossible, באתר יוטיוב Lesson in Love, באתר יוטיוב
אלייג'ה וינינגטון

אלייג'ה וינינגטון (באנגלית: Elijah Winnington; נולד ב-5 במאי 2000) הוא שחיין אוסטרלי, סגן אלוף אולימפי (פריז 2024) ואלוף העולם (בודפשט 2022) במשחה ל-400 מטר חופשי. וינינגטון נולד וגדל בגולד קוסט, קווינסלנד. האו מתאמן בהדרכתו של דין בוקסול. במשחקי חבר העמים שנערכו בגולד קוסט 2018 הוא זכה במדליית זהב במשחה שליחים 4x200 מטר חופשי בשיא משחקים חדש של 7:05.97 דקות, כשחיין שלישי הוא קבע ב"זינוק שליחים" תוצאה של 1:45.97 דקות. באליפות אוסטרליה שנערכה באפריל 2019 הוא זכה בשתי מדליות, זהב וכסף. מדליית זהב במשחה ל-400 מטר חופשי בתוצאה של 3:44.68 דקות ומדליית כסף במשחה ל-200 מטר חופשי בתוצאה של 1:46.91 דקות. הוא לא השתתף באליפות העולם שנערכה בקוואנגג'ו, קוריאה הדרומית ביולי. במבחנים האוסטרלים לאולימפיאדת טוקיו (2021) זכה בשתי מדליות, זהב וכסף. מדליית זהב במשחה ל-400 מטר חופשי בשיא אישי חדש של 3:42.65 דקות ומדליית כסף במשחה ל-200 מטר חופשי בתוצאה של 1:45.55 דקות. במשחקים האולימפיים עצמם הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות. נוסף לכך, סיים במקום שביעי במשחה ל-400 מטר חופשי בתוצאה של 3:45.20 דקות. באליפות העולם שנערכה בבודפשט, הונגריה ביוני 2022 זכה בשתי מדליות, זהב וכסף. מדליית זהב במשחה ל-400 מטר חופשי בשיא אישי חדש של 3:41.22 דקות, לפני לוקאס מרטנס מגרמניה שקבע שיא אישי חדש של 3:42.85 דקות וגילרמה קוסטה מברזיל שקבע שיא לאומי חדש של 3:43.31 דקות. מדליית כסף במשחה שליחים 4x200 מטר בתוצאה של 7:03.50 דקות, אחרי ארצות הברית (7:00.24 דקות) ולפני הממלכה המאוחדת (7:04.00 דקות), כשחיין ראשון הוא קבע תוצאה של 1:45.83 דקות. נוסף לכך, הוא סיים במקום שמיני במשחה ל-200 מטר חופשי בתוצאה של 1:45.82 דקות, בשלב חצי הגמר הוא קבע תוצאה של 1:45.53 דקות. באליפות העולם שנערכה בפוקואוקה, יפן ביולי 2023 הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות. הוא סיים במקום שביעי במשחה ל-400 מטר חופשי בתוצאה של 3:44.26 דקות ולא הצליח להגן על תוארו ובמקום 17 במשחה ל-800 מטר חופשי בתוצאה של 7:49.24 דקות. באליפות העולם שנערכה בדוחה, קטר בפברואר 2024 זכה בשתי מדליות כסף, במשחה ל-400 מטר חופשי בתוצאה של 3:42.86 דקות, אחרי קים וו-מין מקוריאה הדרומית (3:42.71 דקות) ולפני לוקאס מרטנס (3:42.96 דקות) ובמשחה ל-800 מטר חופשי בתוצאה של 7:42.95 דקות, אחרי דניאל וויפן מאירלנד (7:40.94 דקות) וגרגוריו פלטריניירי מאיטליה (7:42.98 דקות). באולימפיאדת פריז שנערכה בסוף יולי תחילת אוגוסט זכה בשתי מדליות, כסף וארד. מדליית כסף במשחה ל-400 מטר חופשי תוצאה של 3:42.21 דקות, אחרי לוקאס מרטנס (3:41.78 דקות) ולפני קים וו-מין (3:42.50 דקות). מדליית ארד במשחה שליחים 4x200 מטר חופשי בתוצאה של 7:01.98 דקות, אחרי הממלכה המאוחדת (6:59.43 דקות) וארצות הברית (7:00.78 דקות), כשחיין שלישי הוא שחה ב"זינוק שליחים" תוצאה של 1:45.19 דקות. נוסף לכך, הוא סיים במקום שמיני במשחה ל-800 מטר חופשי בתוצאה של 7:48.36 דקות, בשלב המוקדמות הוא קבע שיא אישי חדש של 7:42.86 דקות ועלה מהמקום הרביעי למשחה הגמר. 200 מטר חופשי: 1:45.53 דקות (2022) 400 מטר חופשי: 3:41.22 דקות (2022) 800 מטר חופשי: 7:42.86 דקות (2024) 200 מטר חופשי: 1:42.77 דקות (2019) 400 מטר חופשי: 3:37.45 דקות (2020) מדיה וקבצים בנושא אלייג'ה וינינגטון בוויקישיתוף אלייג'ה וינינגטון, ברשת החברתית פייסבוק אלייג'ה וינינגטון, ברשת החברתית אקס (טוויטר) אלייג'ה וינינגטון, ברשת החברתית אינסטגרם אלייג'ה וינינגטון, באתר olympedia.org אלייג'ה וינינגטון, באתר Swimrankings
בולוטין

האם התכוונתם ל... אישים גיל בולוטין – קרדיולוג ישראלי. דנדן בולוטין – בוטניקאי ומורה דרך ישראלי, מייסד חוות בולוטין. רון בולוטין – שחיין פאראלימפי ישראלי. חנה לונץ בולוטין – סופרת ישראלית, הסבתא של גיל, דנדן ורון בולוטין מקומות חוות בולוטין – חווה בישראל.
איבאילו קאלפין

איבאילו גאורגייב קאלפין (בבולגרית: Ивайло Георгиев Калфин;‏ נולד ב-30 במאי 1964, סופיה, הרפובליקה העממית של בולגריה) הוא פוליטיקאי, וכלכלן בולגרי אשר כיהן פעמיים כסגן ראש ממשלת בולגריה, כשר החוץ של בולגרי בממשלתו של סרגיי סטאנישב וכחבר הפרלמנט האירופי. איבאילו קאלפין נולד בסופיה ורכש השכלה תיכונית בקולג' הצרפתי שבעיר. קאלין רכש השכלה אקדמית בכלכלה בהאוניברסיטה לכלכלה לאומית ועולמית ובאוניברסיטת לאפבורו. במקביל ללימודיו נכנס קאלפין לחיים הפוליטיים בבולגריה וייסד את התנועה הלאומי הסוציאל-דמוקרטית. קאלפין נבחר לאספה הלאומית של בולגריה וכיהן כסגן יושב ראשה. הוא כיהן כמשקיף מטעם הארגון לביטחון ולשיתוף פעולה באירופה בבחירות שנערכו בקוסובו ב-2001 וב-2004. בין 2002–2005 כיהן כיועצו הכלכלי של נשיא בולגריה גאורגי פרבאנוב. בין 2005 - 2009 כיהן כסגן ראש הממשלה ושר החוץ של בולגריה בממשלתו של סרגיי סטאנישב. בין 2014–2016 כיהן כסגן ראש ממשלה והשר לעבודה ומדיניות ציבורית בממשלתו של בויקו בוריסוב. קאלפין נשוי לצבטנקה איוואנובה קאלפין ואב לבת: ביליאנה קאלפין. הוא דובר בולגרית, רוסית, ספרדית, צרפתית ואנגלית. מדיה וקבצים בנושא איבאילו קאלפין בוויקישיתוף Ivailo Kalfin takes over as Eurofound Executive Director, באתר mynewsdesk.com/eurofound (באנגלית) איבאילו קאלפין, באתר האיחוד האירופי (באנגלית).
בד"ץ קהילות

בד"צ קהילות הוא מערך כשרות פרטי חרדי הפועל בישראל מראשית העשור השני של המאה ה-21. בתחילת העשור השני של המאה ה-21 (תש"ע), החליטה קבוצת רבנים הפעילים בתחום הכשרות להקים גוף כשרות חרדי שיתחשב בפסקים ובמנהגי כל הקהילות החרדיות כך שיהיה מקובל על כלל הקהילות החרדיות. למרות שמועצת הרבנים העליונה של גוף הכשרות מנתה נכון ל-2019 רק רבנים אשכנזים, פסק הרב שמעון בעדני חבר מועצת חכמי התורה של תנועת ש"ס שגם בני עדות המזרח ההולכים לאור פסיקותיו של הבית יוסף יכולים לסמוך על ההשגחה. ליוזמה הצטרפו מספר רבנים, שחלקם שימשו בעברם בתחום הכשרות: הרב ישראל פישביין, רבם של חסידי גור בפתח תקווה שבמשך שנים היה הרב המכשיר של בד"ץ אגודת ישראל. הרב שבח צבי רוזנבלט, כיום מרבני העיר בני ברק ומחברי בד"ץ שארית ישראל. הרב פנחס לייבוש פדווא רבם של חסידי בעלזא בקריית גת ומומחה כשרות ששימש בעברו כרב הקהילה החסידית באמסטרדם. בהמשך פרש הרב פדווא לדרך עצמאית בתחום הכשרות. הרב צבי הירש ויז'ניצר רבם של חסידי ויז'ניץ באשדוד. הרב אברהם נחמן גוטרמן, רב חסידי גור בדימונה. בשלב ראשון העניק הבד"ץ כשרות אך ורק על שחיטת עופות ובקר. רק כעבור שנתיים של התבססות וגיוס מומחים נוספים, הוקמו אגפים נוספים ובד"צ קהילות החל להעניק כשרות למפעלים ועסקי מזון שונים ברחבי מדינת ישראל, כמו כן מעניק בד"צ קהילות את כשרותו על מוצרים רבים המיוצרים בחו"ל. לגוף הכשרות החדש, אתגרים מול גופי כשרות אחרים, ותיקים או מקומיים. כך למשל בשנת 2019 לאחר פטירת רב העיר בני ברק הרב משה יהודא ליב לנדא שגוף הכשרות שבראשו עמד נהנה ממונופול מוחלט על רוב האולמות ועסקי המזון בעיר, ביקשו כמה אולמות לעבור לכשרות 'קהילות', דבר שעורר סערה רבה. בסופו של דבר ובהוראתו של הרב חיים קניבסקי נדחה המהלך. שלומי זייבלד, ‏הגר"ח בירך ובד"צ קהילות ביטל, באתר כיכר השבת דעת הרב בעדני שאפשר לסמוך על כשרות האשכנזים, באתר כיכר השבת יענקי כץ, ‏מלחמת הכשרויות עולה שלב; שלושה אולמות החליפו כשרות, באתר כיכר השבת שלומי זייבלד, ‏הגר"ח בירך ובד"צ קהילות ביטל, באתר כיכר השבת
עידן זו-ארץ

עידן זו-ארץ (נולד ב-1 בספטמבר 1972) הוא מנכ"ל בתעשייה הישראלית, ממקימי סיירת המילואים של חטיבת גבעתי בדרגת סא"ל (במיל.). הוא מכהן כמנכ"ל קבוצת רב בריח וכיו"ר עמותת השועל למען חיילים בוגרי הסיירת. זו-ארץ נולד בראשון לציון. הוא למד בבית הספר העממי בארי בראשון לציון וסיים לימודי תיכון בבית הספר להנדסאים באוניברסיטת תל אביב. את שירותו הצבאי הסדיר עשה בסיירת גבעתי. בשנת 1993 סיים את קורס הקצינים בבה"ד 1 כחניך מצטיין וחזר לסיירת גבעתי כמפקד צוות. הוא התקדם להיות מפקד פלגת אימונים והשתחרר בשנת 1994 בדרגת סגן. לאחר השחרור הקים את סיירת המילואים של גבעתי ובמשך כ-25 שנים פיקד על סיירת המילואים והוביל את מערך הגיבושים של גדוד הסיור של החטיבה, שם התקדם בפיקוד עד לדרגת סגן אלוף. בעל תואר ראשון (בהצטיינות) בהנדסת תעשייה וניהול ותואר שני (בהצטיינות) במנהל עסקים מטעם אוניברסיטת בן-גוריון. את מסלולו המקצועי החל כסטודנט להנדסת תעשייה וניהול במפעל אינטל בירושלים. במשך קרוב ל-20 שנים התקדם וביצע מגוון תפקידים בחברה. ב-2012 היה חבר בצוות שעסק בשדרוג המפעל בקריית גת לטכנולוגיית 10 ננומטר וניהל את מהלך הרכישה של מפעל מיקרון בקריית גת על ידי אינטל. בין השנים 2014–2016 ניהל את מרכז הייצור של אינטל בירושלים. ב-2016 מונה למשנה לנשיאת החברה בישראל, מקסין פסברג. בשנת 2017 מונה לסמנכ"ל תפעול גלובלי בחברת סודהסטרים. בשנת 2019 מונה למנכ"ל קבוצת רב בריח, שמייצרת דלתות ביטחון, מוצרי נעילה ומוצרים נוספים. החל משנת 2021 החברה נסחרת בבורסה בתל אביב ומעסיקה מעל 1000 עובדים ב־7 מפעלים. זו-ארץ חבר בהתאחדות התעשיינים בישראל ובוועדה המייעצת של הפקולטה לניהול באוניברסיטת בן-גוריון. הוא מתנדב כיו"ר עמותת השועל, התומכת בבוגרי סיירת גבעתי. זו-ארץ מתגורר במודיעין-מכבים-רעות, נשוי ואב לארבעה. רב-בריח אוניברסיטת בן-גוריון בנגב חטיבת גבעתי מדיה וקבצים בנושא עידן זו-ארץ בוויקישיתוף עידן זו-ארץ, ברשת החברתית פייסבוק עידן זו-ארץ, ברשת החברתית LinkedIn דבר המנכ"ל, באתר רב-בריח בזמן משבר צריך להיות אמיץ, פרואקטיבי ומיידי, באתר גלובס הכירו את עידן זו-ארץ, מנכ"ל חברת רב-בריח, באתר מעריב רב בריח סיימה את שנת 2021 עם הכנסות שיא שחצו את רף חצי מיליארד השקלים לראשונה בהיסטוריית החברה, באתר FUNDER יום עבודה טיפוסי של מנכ"ל, באתר אוניברסיטת בן-גוריון בנגב
גור שוחט האלים

גור שוחט האלים (באנגלית: Gorr the God Butcher) הוא דמות בדיונית של נבל-על המופיעה בחוברות הקומיקס תור ביקום מארוול קומיקס. הדמות הופיעה לראשונה בחוברת Thor: God of Thunder #2 מנובמבר 2012 ונוצרה על ידי הכותב ג'ייסון אהרון והמאייר אסאד ריביק כחלק מהרצה מחודשת של זיכיון תור בעקבות המיתוג מחדש "מארוול עכשיו!". גור נולד בכוכב לכת שומם ועקר ללא שם, שבו רעידות אדמה, מחסור במים וחיות פרא היו דבר שבשגרה. אף אחד מהאלים לא עזר לבני עמו, אך עדיין הם צייתו באופן עיוור להם. כאשר אמו, זוגתו וילדו מתו, הוא חשב שהאלים לא יכולים להתקיים ובשל כך גורש משבטו. כאשר גילה שהאלים אכן קיימים אך לא עוזרים לנזקקים - כמו משפחתו הגוססת, הוא נשבע להרוג את כולם. הוא השיג לידיו את חרב הנקרו מנול אל השאול ושליט הסימביוטים, אחר שחזה בו נלחם נגד אל מוזהב. בסופו של דבר הוא מוצא את תור הצעיר על כדור הארץ, באיסלנד של ימי הביניים. הוא כמעט והרג את אל הרעם, אך קבוצת ויקינגים הגיעה ועזרה לו במהלך הקרב. בשעה שגור נמלט כשידו נקטעה בקרב ביניהם, הוא הבין שעליו לקבל עזרה ולכן הוא יוצר צבא של ברסרקרים מהצללים, ובאיטיות ובחשאיות החל לקטול יותר ויותר אלים. בזמנים המודרניים, תור החל להבחין באלים החסרים ויצא לחקור את פשר היעלמותם. הדבר הביא לעימות נוסף בין השניים, אך גור השתגר לפתע לזמן העתיד שבו תור המזדקן היה האסגרדי היחידי שנותר להגן על הממלכה מפני צבא הברסרקרים המשתולל. גור גם מביא את תור הצעיר לזמן העתיד, ונדמה שבני משפחתו הוחיו מחדש והוא עומד לשחרר פצצה שמיועדת לחסל את שארית האלים הנותרים. מתברר כי בנו של גור היה למעשה תוצרתם של הכל-שחור וחרב הנקרו. הוא תיעב את מה שאביו הפך אליו ונתן לתור את הכוח המספיק כדי לשאוב את אנרגיית הפיצוץ. בסופו של דבר, תור מזמן ההווה משתמש בשני פטישי המיולניר כדי להרוג את גור. אפילו לאחר מותו, גור ממשיך להשפיע על תור מאחר שהפילוסופיה המעוותת שלו הייתה אחראית לכך שתור הפך ללא ראוי ולא יכל להרים את מיולניר. תודעתו של גור שכנה בתוך הכל-שחור והייתה שלווה לבסוף בקיום ללא אלים. מספר עידנים לאחר מותו, גור מוחייה מחדש בידי המלך לוקי - שהיה מארח נוכחי של הכל-שחור. את דמותו של גור שוחט האלים בסרט היקום הקולנועי של מארוול "תור: אהבה ורעם" מגלם השחקן כריסטיאן בייל. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Thor: God of Thunder #6, May 2013 Thor: God of Thunder #11, October 2013 King Thor #2, December 2019